open-index/open-wikipedia-markdown huggingface dataset:
Joe Swanson

**Joseph "Joe" Swanson** on kuvitteellinen hahmo animaatiosarjassa *[[Family Guy]]*. Hahmon äänenä toimii Patrick Warburton.

## Hahmo
Joe on noin neljässäkymmenissään oleva halvaantunut poliisi, joka jatkaa töitänsä pyörätuolista käsin. Joe on lihaksikas, jokseenkin hyväuskoinen ja kiusallinen mies joka kuuluu Peterin baaririnkiin Quagmiren ja Clevelandin ohella. Joe puhuu usein hiljaa, mutta painottaa välillä puhettaan tietyissä kohdissa. Tämä myös innostuessaan, tai raivostuessaan, huutaa kovaan ääneen. Joe on myös tunteellinen, ja tämän voi nähdä itkemässä useaan otteeseen. Häntä pidetään usein hyvin hyödyttömänä, vaikkakin tämä on muun muassa pelastanut ystävänsä hukkumiselta ja pidättänyt useita rikollisia halvaantumisestaan huolimatta.

Joe halvaantui nuoruudessaan poliisin peitetehtävissä miehen nimeltä Briggs ampuessa tätä jalkoihin. Onnettomuuden satuttua Joe on hautonut itsemurhaa, ja melkein onnistunut siinä useaan otteeseen. 

Joen vaimo, Bonnie, oli monta kautta raskaana, ennen kuin synnytti toisen lapsensa Susien, joka syntyi seitsemännen tuotantokauden jaksossa "Ocean's Three and a Half". Joen ja Bonnien esikoinen Kevin esiintyi sarjan alussa muutamissa jaksoissa. Jaksossa "Stew-Roids" Joe paljastaa, että Kevin kaatui Irakissa, mikä paljastuu huijaukseksi. Joe joutuu aika-ajoin työtovereidensa kepposten kohteeksi.
Veijo Raunio

**Veijo Kalervo Raunio** (17. helmikuuta 1929 Kemin maalaiskunta – 25. joulukuuta 2022 Tammisaari) oli suomalainen lääkäri ja professori. 

Raunion vanhemmat olivat kirkkoherra Antti Raunio ja Elsa Irene Nummi. Hän avioitui 1955 sairaanhoitaja Pirkko Anneli  Pietarisen kanssa. Raunio tuli ylioppilaaksi Turun lyseosta 1948 ja valmistui lääketieteen lisensiaatiksi 1957, laboratoriotutkimuksen erikoislääkärin pätevyyden hän sai 1961. Raunio oli Oulun yliopiston kliinisen mikrobiologian ja immunologian professori 1973–1976, Kansanterveyslaitoksen apulaisjohtaja 1976–1982 ja johtaja (professorin arvolla) 1982–1991.

## Lähteet

## Aiheesta muualla
*Veijo Raunion muistokirjoitus Helsingin Sanomissa.
Līgatnen kunta

**Līgatne** on paperiteollisuuden varassa kasvanut yhdyskunta Gaujajoen varressa Latvian keskiosassa. Vuoden 2009 hallintouudistuksessa siitä muodostettiin itsenäinen kunta. Nykyisin Līgatne tarkoittaa siis sekä kuntaa että sen keskustaa. Paikkakunnan paperitehdas perustettiin vuonna 1815 ja silloin sai alkunsa myös alueen asutus. Tehdas työllistää nykyisin noin 140 henkeä.

## Neuvostoaikainen bunkkeri
Līgatnen kuntoutuskeskuksen alla on aikanaan salainen 2&nbsp;000 neliömetrin kokoinen bunkkeri. Se oli tehty kylmän sodan aikana Latvian neuvostotasavallan johtohenkilöiden turvaksi sodan varalta. Bunkkeriin järjestetään turistikierroksia.

## Lähteet

## Aiheesta muualla

* Kunnan sivut.
* Bunkkerin sivut. Padomju slepenais bunkurs.
Mauno Lauri Rauramo

**Mauno ''Lauri'' Rauramo**, vuoteen 1935 **Schroderus** (14. kesäkuuta 1917 Viipuri – 23. marraskuuta 1987) oli suomalainen lääkäri ja professori. 

Lauri Rauramon vanhemmat olivat lääketieteen tohtori, professori Mauno Rauramo ja Margit Augusta Antoinette Becker. Hänen puolisonsa vuodesta 1941 oli Salme Edit Anttilainen. Rauramo tuli ylioppilaaksi Viipurin klassillisesta lyseosta 1935 ja valmistui lääketieteen lisensiaatiksi 1945. Tohtoriksi hän väitteli 1947 ja sai naistentautien ja synnytysten erikoislääkärin pätevyyden 1949 ja naisten sädehoidon pätevyyden 1957. Rauramo nimitettiin Turun yliopiston naistentautien ja synnytysopin dosentiksi vuonna 1950. Hän toimi uransa alkuvaiheessa paitsi Turun yliopiston, myös Helsingin yliopiston sekä useiden eri sairaaloiden, laboratorioiden ja äitiysneuvoloiden palveluksessa. Myöhemmin Rauramo oli Turun yliopiston synnytys- ja naistentautien professori, aina vuoteen 1983 asti. Hän tutki gynekologisia syöpätauteja ja naisten vaihdevuosiongelmia.

## Lähteet

## Aiheesta muualla
*Rauramon 60-vuotishaastattelu, *Helsingin Sanomat* 14.6.1977 (vain tilaajille)
Rauramo

**Rauramo** on muun muassa seuraavien suomalaisten henkilöiden sukunimi:

* Anssi Rauramo (s. 1952), kansanedustaja (Kokoomus), Helsingin kaupungin liikuntatoimen johtaja
* Henrik Edvard Rauramo, ent. Schroderus (1843–1915), pappi, valtiopäivämies ja rovasti
* Jaakko Rauramo (s. 1941), Sanoma Oy:n toimitusjohtaja, vuorineuvos
* Kaarlo Rauramo (1897–1988), tykistön upseeri
* Markus Rauramo (s. 1968), yritysjohtaja
* Mauno Rauramo, ent. Schroderus (1885–1950), lääkäri, professori
* Mauno Lauri Rauramo (1917–1987), lääkäri, professori
Crypt of the NecroDancer

**Crypt of the NecroDancer** on Brace Yourself Gamesin kehittämä roguelike-rytmipeli Microsoft Windowsille, OS X:lle ja Linuxille. Peli julkaistiin kehittäjän ja Klei Entertainmentin toimesta vuonna . Ennen varsinaista julkaisua peli oli Steamin Early Access -ohjelmassa.

## Pelaaminen

Peli koostuu tutkittavista luolastoista, jotka generoidaan satunnaisesti. Peli jakautuu neljään alueeseen. Kaikkiin alueisiin generoidaan kolme tasoa, jonka jälkeen seuraa alueen pomotaistelu. Tasoilta voi löytää ja ostaa satunnaisesti luotuja tavaroita. Osa näistä tavaroista täytyy avata erikseen pelissä esiintyvillä timanteilla.

Viholliset koostuvat erilaisista hirviöistä ja luontokappaleista. Ne liikkuvat musiikkiraidan mukaan ja niiden liikkeet muuttuvat eri iskuilla. Jos pelaaja liikuttaa pelihahmoaan musiikin tahdissa hänet palkitaan tarkkuudesta pelin sisäisillä bonuksilla. Rytmin toistaminen ei kuitenkaan vaadi täydellistä tarkkuutta ja pelaajalla on aikaa muuttaa omaa rytmistystään pelin edellyttämällä tavalla. Rytmi esitetään myös visuaalisesti ruudun alakulmassa. Musiikkiraidan loppuminen tarkoittaa tason loppumista.

Peli aloitetaan Cadence-hahmolla. Uusia hahmoja on mahdollista avata etenemällä pelissä. Eri hahmoilla on omat ominaisuutensa ja toisistaan poikkeavat inventaariot. 

## Musiikki

Crypt of the NecroDancerin musiikin sävelsi Danny Baranowsky. Musiikki on chiptune voittoista ja rytmitykseltään tanssillista. Pelin pomotasoilla kuullaan perinteisiä musiikkigenrejä chiptune-versiona. Peliin voi lisätä omia kappaleita ja pelata niiden tahdissa. Tuettuja äänitiedostoja ovat MP3 ja OGG.

## Grafiikka

Grafiikaltaan Crypt of the NecroDancer jäljittelee varhaisia roguelike-pelejä. Pelaaja katsoo maailmaa ylhäältä käsin ja hahmot liikkuvat 2D-grafiikan säännöillä. Hahmot ovat litteitä ja niiden liike on rajoitettu neljään suuntaan. Värimaailma on monipuolinen; murretut sävyt ja neonvärit ovat yleisiä. Grafiikka korostaa myös pikselimäisyyttä.

## Vastaanotto

Crypt of the NecroDancer on saanut pääosin positiivista palautetta kriitikoilta ja yleisöltä. Sillä on myös ollut ehdokkuuksia eri palkintogaaloista.

## Lähteet

## Aiheesta muualla
* 
* http://crypt-of-the-necrodancer.wikia.com/wiki/Crypt_of_the_NecroDancer_Wiki
DTM-kausi 2016

**DTM-kausi 2016** oli DTM-sarjan seitsemästoista kausi. Sarja alkoi 7. toukokuuta 2016 Saksan Hockenheimringin radalla ja päättyi samalla radalla 16. lokakuuta 2016.

Sarjan mestaruuden voitti saksalainen Marco Wittmann, jolle mestaruus oli hänen uransa toinen. Toiseksi sijoittui italialainen Edoardo Mortara ja kolmanneksi brittiläinen Jamie Green.

## Kuljettajat

## Kilpailukalenteri

## Lähteet
Lahden aikuiskoulutuskeskus

**Lahden aikuiskoulutuskeskus** on arkkitehti Arto Sipisen suunnittelema rakennus, joka valmistui vuonna 1987. Aikuiskoulutuskeskus on osa Lahden kulttuurikeskusta, jonka suunnittelusta järjestettiin suunnittelukilpailu vuonna 1982. Kilpailun voittanut Sipinen suunnitteli myös Lahden kaupunginkirjaston.

Aikuiskoulutuskeskus koostuu kuutiomaisista osista. Rakennus sijoittuu Lahden kaupunginteatterin ja Lahden kaupunginkirjaston välittömään läheisyyteen.

## Lähteet

## Aiheesta muualla
*
Transaktinoidi

**Transaktinoidit**, myös **transaktinidit**, ovat alkuaineita, joiden järjestysluku on 104–118. Ne seuraavat jaksollisessa järjestelmässä suoraan aktinoideja, joista viimeinen on lawrencium (alkuaine 103). Kuten aktinoidit, myös transaktinoidit ovat kaikki radioaktiivisia. Määritelmällisesti kaikki transaktinoidit ovat myös transuraaneja, koska niiden järjestysluku on suurempi kuin 92.

Kaikki transaktinoidit ovat synteettisiä eli niitä ei ole maapallolla luonnonvaraisina. Niitä valmistetaan hiukkaskiihdyttimissä. Tuotantomäärät ovat muutamia atomeja minuutissa ensimmäiselle transaktinoidi rutherfordiumille, mutta vain muutama atomi viikossa röntgeniumille ja sitä raskaammille. Kaikkien transaktinoidien puoliintumisaika, tiettyjä rutherfordiumin ja dubniumin isotooppeja lukuun ottamatta, on erittäin lyhyt, usein vain sekunnin murto-osia. Kaikilla transaktinoideilla on perustilassa elektroneja elektronikuoren 6d-alikuorella. Yhtään transaktinoidia ei ole syntetisoitu makroskooppisia määriä, joten niiden kemiallisista ominaisuuksista ei tiedetä paljoakaan.

Kaikista uusimmat transaktinoidit on merkitty taulukkoon *-merkillä. IUPAC vahvisti niiden löytämisen 30.12.2015 ja antoi niille pysyvät nimet marraskuussa 2016. Niistä kaikista on jo aikaisemmin ollut kokeellista näyttöä. Alkuaineen 113 virallinen löytäjä IUPAC:in mukaan on japanilainen RIKEN-tiimi. Alkuaineet 115 ja 117 löysivät yhdessä Joint Institute for Nuclear Research (Dubna, Venäjä), Lawrence Livermore National Laboratory (Kalifornia, USA) ja Oak Ridge National Laboratory (Tennessee, USA). Alkuaineen 118 löysivät Dubnan Joint Institute for Nuclear Research ja Kalifornian Lawrence Livermore National Laboratory. Nykyään (2016) kaikki jaksollisen järjestelmän jakson 7 alkuaineet, sekä niitä edeltävät, on löydetty.

Kemian nobelisti Glenn T. Seaborg esitti aktinoidien käsitteen vuonna 1944. Hän myös esitti transaktinoidien sarjan kattavan alkuaineet 104–118 ja vuonna 1968 hän nimesi välin 122–155 alkuaineet superaktinoidien sarjaksi. Transaktinoidi seaborgium on nimetty hänen mukaansa.

## Katso myös
* Aktinoidi
* Lantanoidi
* Jatkettu jaksollinen järjestelmä

## Lähteet
* 

### Viitteet
Jean-Paul Riopelle

**Jean-Paul Riopelle** (1923–2002 ) oli kanadalainen taidemaalari ja kuvanveistäjä. 

Ekspressiiviset maalaukset muodostuvat palettiveitsillä levitetyistä paksuista suorakaiteen muotoisista värikerroksista. Ne ovat rytmikkäitä ja koristeellsia.

## Suuntaus
Riopelle muutti vuonna 1947 Pariisiin. Toisen maailmansodan jälkeen Pariisissa syntyi Jean-Paul Sartren eksistentialismiin pohjautuvat kuvataiteen suuntaukset art brut ja informalismi. Informalismin vaikuttajiin kuuluivat Riopellen lisäksi Alberto Giacometti, Wols eli Alfred Otto Wolfgang Schulze, Jean Fautrier, Georges Mathieu, Iaroslav Serpan, Michel Tapié, Antonin Artaud, Francis Gruber, Jean Helion, Pablo Picasso, Germaine Richier ja Bram van Velde.

Riopellen tyyli edusti nonfiguratiivinen spontanismia ja automatismia.

## Lähteet
Anders Ringbom

**Anders Johan Ringbom** (21. heinäkuuta 1903 Turku – 21. joulukuuta 1972 Turku) oli suomalainen kemisti ja professori. Hän oli 1943–1968 Åbo Akademin analyyttisen ja epäorgaanisen kemian professori. Hänen pääasiallinen tutkimusalansa oli analyyttinen kemia.

Andres Ringbomin poika on englannin kielen professori Håkan Ringbom.

## Julkaisuja
* *Complexation in Analytical Chemistry* (1963)

## Lähteet

## Kirjallisuutta
*
Sixten Ringbom

**Sixten Ivar Alexander Ringbom** (27. heinäkuuta 1935 Turku – 18. elokuuta 1992 Turku) oli suomalainen taidehistorioitsija. 

Sixten Ringbomin vanhemmat olivat professori Lars-Ivar Ringbom ja Olga Sofia Frigren. Yleisradion ohjelmapäällikkö Lars-Peter Ringbom oli hänen veljensä, ja hänen tyttärensä Veronika Ringbom on graafikko.

Sixten Ringbom oli Åbo Akademin taidehistorian ja taideteorian professori vuodesta 1970. Hänen väitöskirjansa *Icon to Narrative* (1965) käsitteli keskiajan ja varhaisen uuden ajan maalaustaidetta. Ringbomin myöhempi keskeinen tutkimusala oli kuitenkin moderni maalaustaide, jota hän käsitteli muun muassa teoksessaan *The Sounding Cosmos: A Study in the Spiritualism of Kandinsky and the Genesis of Abstract Painting* (1970).
__NOTOC__
## Teoksia
* 
* 
* 
* 

## Lähteet

## Kirjallisuutta
* 
* 

## Aiheesta muualla
* Introvigne, Massimo: The Sounding Cosmos Revisited. Ringbom, Kandinsky, the Theosophical Tradition and Religious/Artistic Innovation. UPS, Torino, Italy
Särkilampi (Ikaalinen)

**Särkilampi**  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Särkilampi on osa Röyhiönjärven-Iso Karppajärven valuma-aluetta.

## Maantietoa
Lampi on 350 metriä pitkä, 200 metriä leveä ja sen pinta-ala on 3,2 hehtaaria. Se sijaitsee metsämastossa, joka on paikoin soistunutta. Siihen laskee viisi suo-ojaa. Yksi ojista laskee siihen etelästä ja se on Iso Haukijärven laskuoja. Pohjoisesta laskevan suo-ojan kautta laskee pieni Kalliolampi, joka sijaitsee yli kilometrin päässä. Lammen oma laskuoja lähtee sen eteläkärjestä ja virtaa yli viisi kilometriä Vähä Karppajärveen. Rantaviiva on 800 metriä pitkä. Sen rannalle on rakennettu yksi vapaa-ajan asunto, jonka edustalle on ruopattu pitkä ja kapea lahti. Paikalle johtaa metsäautotie, jolle pääsee Karppaperän ja Vahojärven yhdistävältä tieltä.

## Historiaa
Ikaalisten pitäjänkartassa lammen nimi kirjoitettiin "Särkijärvi".

## Lähteet
Vasemmistopuolue

**Vasemmistopuolue** tarkoittaa puoluetta, joka kuuluu poliittisessa kentässä vasemmistoon. Sanana se esiintyy ainakin seuraavien puolueiden nimissä:

* Euroopan vasemmistopuolue
* Demokraattinen vasemmistopuolue (), Italia
* Sosialistinen vasemmistopuolue (), Norja
* Vasemmistopuolue (), Ranska
* Vasemmistopuolue (), Ruotsi
* Viron vasemmistopuolue ()
* Viron yhdistynyt vasemmistopuolue ()

## Katso myös
* :Luokka:Sosialistiset puolueet
Oikeistopuolue

**Oikeistopuolue** tarkoittaa puoluetta, joka kuuluu poliittisessa kentässä oikeistoon. Sanana se esiintyy ainakin seuraavien puolueiden nimissä:

* Oikeistopuolue (), Ruotsissa toimivan Maltillisen kokoomuksen nimi vuosina 1904–1969
* Perustuslaillinen oikeistopuolue, Suomessa toiminut puolue
Aleksandrs Jerofejevs

**Aleksandrs Jerofejevs** (tunnetaan myös nimellä **Aleksandrs Erofeev**, s. 12. huhtikuuta 1984 Riika, Latvian SNT, Neuvostoliitto) on latvialainen jääkiekkoilija, joka pelaa KHL-joukkue Dinamo Riiassa.

Euroopan ulkopuolella Jerofejevs on pelannut kahden kauden ajan 2004–2005 USHL-joukkue Sioux Falls Stampedessa sekä kaudella 2005–2006 UHL-joukkue Roanoke Valley Vipersissä.

Jerofejevs on edustanut Latvian maajoukkuetta useasti maailmanmestaruuskilpailuissa. 

## Tilastot

## Lähteet
* 
* 
*
Jonathan Janson

**Jonathan Janson** (5. lokakuuta 1930 Chelsea – 29. marraskuuta 2015) oli brittiläinen purjehtija ja olympiamitalisti.

Janson osallistui kesäolympialaisiin Louhi-veneluokassa kahdesti: Melbournessa 1956 hän saavutti Ison-Britannian miehistössä pronssia, ja Roomassa 1960 hän sijoittui seitsemänneksi.

Janson kuoli 85-vuotiaana 29. marraskuuta 2015.

## Lähteet
* Jonathan Janson Bio, Stats and Results  Olympics at Sports-Reference.com 

### Viitteet
Igors Miglinieks

**Igors Miglinieks** (, s. 4. toukokuuta 1964 Riika, Latvian SNT, Neuvostoliitto) on latvialainen koripallovalmentaja ja kilpauransa päättänyt koripalloilija, joka edusti maajoukkuetasolla Latvian lisäksi Neuvostoliittoa ja yhdistynyttä joukkuetta.

Miglinieks voitti Neuvostoliiton koripallomaajoukkueen pelaajana olympiakultaa Soulissa 1988. Neuvostoliiton hajottua hän edusti Barcelonassa 1992 yhdistynyttä joukkuetta, jonka miesten koripallojoukkue sijoittui neljänneksi.

Lopetettuaan pelaajauransa vuonna 2000 Miglinieks on tehnyt menestyksekkään valmentajanuran. Hän on valmentanut muun muassa Ukrainassa ja Kyproksella.

## Lähteet
* Igors Miglinieks Bio, Stats and Results  Olympics at Sports-Reference.com 
* Profiili Eurobasket.com Hall of Fame  

### Viitteet

## Aiheesta muualla
* Profiili FIBA Archive
Korson suuralue

**Korson suuralue** on yksi Vantaan seitsemästä suuralueesta. Se sijaitsee Suomen rautateiden pääradan varrella, Tikkurilan ja Keravan välillä. Suuralue rajoittuu etelässä Koivukylän suuralueeseen, lännessä Tuusulan kuntaan, pohjoisessa Keravan kaupunkiin ja idässä Sipoon kuntaan.

Vuodesta 2007 lähtien Korson suuralueeseen ovat kuuluneet seuraavat yhdeksän kaupunginosaa: Jokivarsi, Korso, Leppäkorpi, Matari, Metsola, Mikkola, Nikinmäki, Vallinoja ja Vierumäki. Korson suuralueella oli vuoden 2020 lopussa 30&nbsp;036 asukasta. Heistä 18,3 prosenttia oli vieraskielisiä, mikä on neljänneksi eniten Vantaan suuralueista.

## Kuvia

File:Lumon lukio, Vantaa.jpg|Lumon lukio.
File:Vantaa - Metsola - Korson helluntaiseurakunta - m.jpg|Korson helluntaiseurakunnan kirkko- ja toimitilarakennus.
File:Seututie 152. - Vantaa - Korso - Korson ja Koivukylän risteys - m.jpg|Seututie 152 Korsossa.
File:Matarin uimaranta.jpg|Matarin uimaranta.
File:Vantaa, Finland - panoramio (43).jpg|Jokivarsi.


## Lähteet

## Aiheesta muualla
Öölannin kunta

**Öölannin kunta** () on Ruotsiin muodostettavaksi ehdotettu kunta, joka kattaisi Öölannin saaren. Kunta muodostuisi yhdistämällä saarella nykyään sijaitsevat Borgholmin kunta ja Mörbylångan kunta. Vertailukohtana on pidetty Gotlannin kuntaa Ruotsissa ja Bornholmin kuntaa Tanskassa, koska molemmat kattavat samannimiset saaret kokonaan.

Europarlamenttivaalien yhteydessä 7. kesäkuuta 2009 Mörbylångan ja Borgholmin asukkaat äänestivät kuntien yhdistämisestä. Lopputulos oli kielteinen: ei-ääniä annettiin 56,0 prosenttia ja jaa-ääniä 41,1 prosenttia. Vastarinta yhteistä kuntaa kohtaan oli vahvempaa Mörbylångassa kuin Borgholmissa.

## Aiheesta muualla
* [Barometern (29.11.2008): Hela Öland kan bli en kommun](http://www.barometern.se/nyheter/oland/hela-oland-br-kan-bli-en-kommun(1003029).gm)  
* Sweco Eurofutures AB (2008): Öland – en kommun?
Hotellit kuntoon, Jyrki Sukula!

**Hotellit kuntoon, Jyrki Sukula!** oli suomalainen tositelevisiosarja. Ohjelman pääosassa oli kokki Jyrki Sukula, joka pyrki parantamaan suomalaisten hotellien tasoa. Ohjelman ainoaksi jäänyt tuotantokausi alkoi Nelosella 10. syyskuuta 2014. Ensimmäisellä tuotantokaudella poikkeuksellisesti hotelli Joronjäljen kuntoon laittamista seurattiin kaksi jaksoa.

Ohjelman formaatti perustuu Gordon Ramsayn Hotellit kuntoon, Gordon Ramsay -sarjaan.

## Ensimmäinen tuotantokausi

## Lähteet
Kivistön suuralue

**Kivistön suuralue** on pinta-alaltaan suurin Vantaan seitsemästä suuralueista. Se kattaa 29,8 prosenttia Vantaan pinta-alasta. Suuri osa suuralueen pinta-alasta on maaseutua. Naapureina ovat kaakossa Aviapoliksen suuralue, etelässä Myyrmäen suuralue, lounaassa Espoon kaupunki, luoteessa Nurmijärven kunta ja koillisessa Tuusulan kunta. Suuresta pinta-alastaan huolimatta Kivistön suuralueen väkiluku oli vuoden 2015 alussa noin 8&nbsp;900, mikä tekee siitä väkiluvullisesti pienimmän muihin Vantaan suuralueisiin nähden.

Liikenneväylistä merkittävimmät ovat suuralueen halkaiseva Hämeenlinnanväylä, suuralueen etelärajan muodostava Kehä III ja vuonna 2015 avattu Kehärata. Kehäradan alkuvaiheessa avatuista rautatieasemista suuralueelle sijoittuvat Vehkalan ja Kivistön asemat.

Erityisesti Kivistön suuralueen eteläosaa on rakennettu ja rakennetaan 2010-luvulla kasvavaksi asuntoalueeksi ja kaupan keskittymäksi. Vuoden 2015 asuntomessut järjestettiin Vantaan Kivistön kaupunginosassa.

Suuralueeseen kuuluu seuraavat kymmenen kaupunginosaa:

}**
| align="right" | **71,5**
| align="right" | ****
| align="right" | **'''
|}

## Kuvia

File:Aurinkokiven palvelukeskus2 - Kivistö - Vantaa - m.jpg|Aurinkokiven koulu Kivistössä.
File:Keimolanmäki2 - Keimola - Vantaa - m.jpg|Kerrostaloja Keimolanmäessä.
File:Vantaanpuiston ostoskeskus3.jpg|Vantaanpuiston ostoskeskus.
File:Kehärataa Lapinkylässä 2016-03-21.JPG|Kehärataa Piispankylässä.
File:View from a bridge in Riipiläntie - panoramio.jpg|Seutulan luontoa.


## Lähteet

## Aiheesta muualla
Homma haltuun

**Homma haltuun** oli suomalainen piilokameraohjelma, joka perustui israelilaiseen Deal With It-formaattiin, joka on myyty yhteensä 14 maahan. Ohjelmaa juonsivat NRJ:n Aamupojat Renne Korppila ja Anssi Honkanen ja sen ensimmäinen jakso esitettiin Jim-kanavalla 26. syyskuuta 2011. Ohjelmassa ravintola-asiakkaat joutuivat suorittamaan juontajakaksikon antamia tehtäviä. Jos pöytäseurue ei arvannut, mistä on kyse, tehtävien suorittaja saattoi voittaa 500 euron rahapalkinnon.

## Lähteet
Koivukylän suuralue

**Koivukylän suuralue** on yksi Vantaan seitsemästä suuralueesta. Koivukylän suuralue sijaitsee pääradan varrella, Tikkurilan suuralueen pohjoispuolella. Pohjoisessa naapureina ovat Tuusulan kunta ja Korson suuralue sekä idässä Sipoon kunta ja Hakunilan suuralue. Vuoden 2020 lopussa suuralueella oli runsas 30&nbsp;000 asukasta. Samaan aikaan muuta kuin suomea, ruotsia tai saamea äidinkielenään puhuvien osuus suuralueen väestöstä oli 25,2 prosenttia, eli toiseksi eniten Hakunilan suuralueen jälkeen.

Koivukylän suuralueeseen ovat vuodesta 2007 alkaen kuuluneet seuraavat kaupunginosat: Asola, Havukoski, Ilola, Koivukylä, Päiväkumpu ja Rekola.

## Kuvia

File:Koivukylän kirjasto H7910 C.jpg|Koivukylän kirjasto vanhassa osoitteessaan.
File:Koivukylä railway station - Koivukylän asema C IMG 8861.JPG|Koivukylän rautatieasema.
File:Rekola church 4.jpg|Rekolan kirkko.
File:Peijas hospital Finland.JPG|Peijaksen sairaala.
File:Vantaa, Finland - panoramio (23).jpg|Luontoa Koivukylässä.


## Lähteet

## Aiheesta muualla
Hakunilan suuralue

**Hakunilan suuralue** on yksi Vantaan seitsemästä suuralueesta. Se rajoittuu etelässä Helsinkiin, lännessä Tikkurilan ja Koivukylän suuralueisiin sekä pohjoisessa ja idässä Sipoon kuntaan.

1. tammikuuta 2015 Hakunilan suuralueella asui 29&nbsp;092 asukasta. Hakunilan suuralue on asukkaidensa osalta varsin kansainvälinen, sillä väestöstä 13,3 prosenttia oli ulkomaiden kansalaisia vuonna 2015, mikä oli Vantaan keskiarvoa (9,4&nbsp;%) enemmän. Vuoden 2020 lopussa muuta kuin suomea, ruotsia tai saamea äidinkielenään puhuvien osuus väestöstä oli 30,6 prosenttia, eli eniten Vantaan suuralueista.

Vuodesta 2007 Hakunilan suuralueeseen on kuulunut seuraavat yhdeksän kaupunginosaa: Länsisalmi, Länsimäki, Ojanko, Vaarala, Hakunila, Rajakylä, Itä-Hakkila, Kuninkaanmäki ja Sotunki.

## Kuvia

File:Hakunilan kirkko.jpg|Hakunilan kirkko.
File:Vantaa - Pavi1.jpg|Helsinki Pavi -tanssilava.
File:Kuusijärvi, Vantaa.jpg|Kuusijärvi.
File:Maratontie Rajakylä Vantaa.jpg|Rajakylä.
File:Helsinki. Sotilashautausmaa.JPG|Saksalaisten sotilaiden hautausmaa Itä-Hakkilassa.
File:Sottungsby2.jpg|Maalaismaisemaa Sotungissa.


## Lähteet

## Aiheesta muualla
Hail, Caesar!

**Hail, Caesar!** on vuonna 2016 ensi-iltansa saanut komediaelokuva, jonka ovat ohjanneet Joel ja Ethan Coen. Elokuvan pääosia esittävät Josh Brolin, George Clooney, Alden Ehrenreich, Ralph Fiennes, Jonah Hill, Scarlett Johansson, Frances McDormand, Tilda Swinton ja Channing Tatum. Se sijoittuu 1950-luvun Hollywoodiin ja sen juoni seuraa ”fiksaaja” Eddie Mannixia (Brolin), joka joutuu selvittämään salaperäisesti kuvauspaikalta kadonneen näyttelijän tapausta.

Elokuvan ensi-ilta oli Yhdysvalloissa 5. helmikuuta 2016. *Hail, Caesar!* sai Oscar-ehdokkuuden parhaasta lavastuksesta vuoden 2017 gaalassa.

## Juoni
Eddie Mannix (Josh Brolin) toimii Hollywoodissa ”fiksaajana” eli henkilönä, jonka tehtävänä on muun muassa pitää näyttelijöiden skandaalit poissa lehdistöstä. Mannix on mukana eeppisen elokuvan *Hail, Caesar!* kuvauksissa, jonka kuuluisa pääosan esittäjä Baird Whitlock (George Clooney) kidnapataan. Sieppaajiksi paljastuu kommunistinen ryhmä, ja Whitlockin takaisin saadakseen Mannixin studion tulee maksaa 100 000 dollarin lunnaat.

## Näyttelijät

## Vastaanotto
Rotten Tomatoes -kerääjäsivustolla elokuvan 359 arvostelusta 86 prosenttia oli myönteisiä. Metacritic-sivuston 50 arvioon perustuva vastaava lukema oli 72/100.

## Lähteet

## Aiheesta muualla
* 
*
Šventoji (Nerisin sivujoki)

**Šventoji** on Itä-Liettuassa virtaava Nerisjoen sivuhaara. Šventoji on 246 kilometrin mittaisena yksi pisimmistä kokonaan Liettuassa virtaavista joista. Joki yhtyy Nerisiin, joka on puolestaan Niemenjoen sivuhaara.

## Lähteet

## Aiheesta muualla
Šventoji

**Šventoji** voi tarkoittaa seuraavia:

* Šventoji, Itämereen laskeva joki Latvian ja Liettuan rajalla
* Šventoji, Nerisin sivujoki Liettuassa
* Šventojin asuinpaikka, arkeologinen kohde Liettuassa.
Korppiretki

**Korppiretki** on Mika Honkalinnan kirja, joka käsittelee korppia. Sekä teksti että kuvat ovat Honkalinnan. Kirja on ilmestynyt vuonna 2015, ja sen kustantaja on Maahenki. Kirja on valittu Maailman luonnonsäätiön vuoden luontokirjaksi 2015. Korppiretki on kustantamo Maahengen kuudes vuoden luontokirjaksi valittu kirja.

Kirjan tekstit ovat Honkalinnan muisteluita ja päiväkirjamerkintöjä kuvausretkiltä. Retkimuistojen ohella kirja sisältää tietoa korpin ominaispiirteistä lajina ja sen elinympäristöstä. Vuoden luontokirjan valinnut Sixten Korkman perusteli valintaansa sillä, että mustavalkoiset kuvat tuovat maisemille taianomaisen tunnelman. Lisäksi hän sanoi: "Kirja tukee metsiemme merkityksen ymmärtämistä ja muistuttaa niissä vaeltamisen antamasta mielihyvästä."

Kirjan prologi, alku, on Laavu, jossa Honkalinna kertoo ensimmäisistä korppimuistoistaan. Epilogi, kirjan viimeinen luku, on Paluu laavulle, jossa hän kertoo, millainen tuo laavupaikka on nykyisin, kirjan valmistuessa.

Honkalinna on ammattimainen luontokuvaaja ja -kirjoittaja. Hän on harrastanut luontokuvausta vuodesta 1978 ja innostunut korppien kuvaamisesta jo teini-ikäisenä.

Teos on ilmestynyt myös ruotsiksi, nimellä *Korpresan*.

## Lähteet

## Aiheesta muualla
* Esimerkkejä kirjan kuvituksesta 
* Mika Honkalinnan radiohaastattelu ''Korppiretkestä'', Yle Areena
Allakka

**Allakka** voi tarkoittaa:

* allakka eli almanakka, kalenterijulkaisu
* Allakka, entinen Aamulehden liite (myöhemmin Valo-liite)
Venta (joki)

**Venta** () on joki, joka kulkee Latvian ja Liettuan alueella. Sen alkulähde on lähellä Kuršėnain kaupunkia Luoteis-Liettuassa ja se laskee Länsi-Latviassa Ventspilsin kaupungin lähellä Itämereen. Sen kokonaispituus on 346 kilometriä, josta 168 kilometriä Liettuassa ja 178 kilometriä Latviassa. Puolet joen valuma-alueesta on metsää. Merkittävimmät kaupungit joen alueella ovat Kuršėnai, Mažeikiai, Kuldīga ja Ventspils. Joessa on myös Euroopan levein vesiputous, joka sijaitsee Kuldīgan lähellä, Latviassa. Sen leveys on noin 200–250 metriä riippuen vuodenajasta. Putouksen korkeus noin kaksi metriä.

## Lähteet

## Aiheesta muualla
Iso Haukijärvi (Ikaalinen)

**Iso Haukijärvi**  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Iso Haukijärvi on osa Röyhiönjärven-Iso Karppajärven valuma-aluetta.

## Maantietoa
Järvi on 350 metriä pitkä, 150 metriä leveä ja sen pinta-ala on 2,7 hehtaaria. Se sijaitsee soiden rikkomassa Pöytäkivenvuorten metsämaatossa. Siihen laskee kahdeksan suo-ojaa, jotka keräävät vettä ympäröivälyä suolta. Sen laskuoja lähtee luoteiskulmasta ja se laskee puoli kilometriä Särkilampeen. Rantaviivan pituus on 800 metriä. Etelärantaan on rakennettu järven ainoa vapaa-ajan asunto, jolle johtaa metsäautotie Karpanperän ja Vahojärven yhdistävältä tieltä.

## Historiaa
Ikaalisten pitäjänkartassa sen nimi kirjoitettiin "Iso Haukilammi".

## Lähteet
Valmiera (hyppyrimäki)

**Valmiera** oli hyppyrimäki Siguldassa Latviassa.

## Historia
Siguldaan Gaujan-jokilaaksoon rakennettiin ensimmäinen hyppyrimäki vuonna 1933. Valmiera rakennettiin vuonna 1966. Neuvostoliiton mäkihyppymaajoukkue kävi muutamia kertoja harjoittelemassa kesällä Valmierasta. Valmierasta järjestettiin viimeinen kilpailu vuonna 1978.

Kesällä 2007 heräsi ajatukset rakentaa K70, K40, K20, K10 ja K5 hyppyrimäet Siguldaan Kansainvälisen hiihtoliiton tuella. Vuonna 2009 avattiin K18, K10 ja K5 hyppyrimäet. Hyppyrimäissä ei ollut varsinaista muovitusta, mutta niistä pystyi hyppäämään myös lumettomana aikana. Hyppyrimäet jouduttiin purkamaan vuonna 2012, koska niillä ei ollut rakennuslupaa.

## Lähteet
*Valmiera skisprungschanzen.com 
*Tramplīns skisprungschanzen.com
Juri Tšaika

**Juri Jakovlevitš Tšaika** (, s. 21. maaliskuuta 1951) on Venäjän korkeimman oikeuden pääsyyttäjä. Tšaika toimi 2000-luvulla oikeusministerinä. 

## Ura

Nuorena Juri Tšaika toimi telakalla sähkömiehenä. Armeijan jälkeen hän valmistui Sverdlovskin laki-instituutista vuonna 1976.
Tšaika toimi Irkutskin alueen syyttäjätoimistossa, sitten Itä-Siperian alueen syyttäjätoimisto. Vuosina 1984-1992 Tšaika toimi eri viroissa mm. Irkutskin syyttäjätoimistossa. kommunistipuolueessa. Vuonna 1995 Tšaika yleni Venäjän federaation varapääsyyttäjäksi. Kun edellinen pääsyyttäjä Juri Skuratov erosi seksiskandaalin takia, Tšaika toimi vähän aikaa pääsyyttäjänä.
Vuosina 1996-2006 Tšaika toimi oikeusministerinä ja tämän jälkeen Venäjän korkeimman oikeuden pääsyyttäjänä.  
Tšaika auttoi oppositiopoliitikko Aleksei Navalnyin vapaaksi 2010-luvun alussa

## Tšaikan perheeseen kohdistuvat mafiaepäilyt

Joulukuussa 2015 oppositiovaikuttaja Aleksei Navalnyin korruption vastainen FBK-säätiö julkisti laajan selvityksen Tšaikan 
pojan Artjomin peitellystä jättiomaisuudesta ja mafiakytköksistä.. Juri Tšaikan arvostelijat syyttävät häntä laittomista yritysvaltauksista ja rahanpesusta. Mutta Kremlin lehdistöpäällikkö Dmitri Peskovin mukaan filmi on arvoton, ja Juri Tšaikan pojat harjoittivat liiketoimiaan täysin itsenäisesti.  Pääministeri Dmitri Medvedevin mukaan vain lainvalvontajärjestelmä saa esittää syytteitä.

## Lähteet

## Aiheesta muualla
HMS Hindostan (1841)

**HMS Hindostan** oli Britannian kuninkaallisen laivaston vuonna 1841 vesillelaskettu 80-tykkinen toisen luokan linjalaiva.

## Valmistus
Alus tilattiin 21. syyskuuta 1819 Plymouthin telakalta, missä köli laskettiin elokuussa 1828. Se laskettiin vesille 2. elokuuta 1841 ja valmistui syyskuussa, jolloin se sijoitettiin reserviin. Valmistuskustannukset olivat 56&nbsp;717 puntaa sisältäen varustamisen. Valmistukseen käytettiin *Malabarin* Bombaysta kuljettamia teak-kaaria. Lisäksi aluksen valmistuksessa käytettiin 1833 peruutetun fregatti *HMS Tigrisin* valmistukseen varattua puutavaraa.

Aluksen aseistuksena oli alemmalla tykkikannella 28 kappaletta 32 naulan tykkiä ja kaksi 68 naulan karronadia. Ylemmällä tykkikannella oli 32 kappaletta 24 naulan tykkejä, joiden lisäksi puolikannella oli neljä 12 naulan tykkiä ja kymmenen 32 naulan karronadia. Keulakannella oli kaksi 12 naulan tykkiä ja kaksi 32 naulan karronadia.

## Palvelus
Alus liitettiin 15. toukokuuta 1865 koululaivana *[[HMS Britannia (1820)|HMS Britanniaan]]* Dartmouthissa, minne se saapui vuoden lopulla. Aluksen perä kiinnitettiin tukevasti *Britannian* keulaan. Alusten väliin rakennettiin katettu kulkutie. Se oli 1884 edelleen kadettien koululaivana Dartmouthissa. Alus oli lämmittäjien koululaivana Portsmouthissa ja nimettiin 12. lokakuuta 1905 *HMS Fisgard III:ksi*.

Elokuussa 1820 aluksen nimeksi palautettiin *Hindostaniksi* ja myytiin 10. toukokuuta 1821 J. B. Garnham  & Sonsille.

## Lähteet
*

### Viitteet
Matti Wiitala

**Matti Emil (Matt) Wiitala** (14. joulukuuta 1900 Nurmo – 13. joulukuuta 1944 Milwaukee) oli amerikansuomalainen toimittaja ja työväenliikkeen aktivisti.

Suomessa syntynyt Wiitala työskenteli terästyöläisenä ja toimi amerikansuomalaisen työväenliikkeen luennoitsijana ja puhujana. Hän oli kommunistisen *[[Eteenpäin (Yhdysvallat)|Eteenpäin]]*-lehden päätoimittaja sekä *[[Työmies (Yhdysvallat)|Työmiehen]]* päätoimittaja vuosina 1937–1944. Vuonna 1932 Wiitala valittiin Yhdysvaltain Suomalaisen Työväenjärjestön toimeenpanevaan komiteaan. Hän kuoli sydänkohtaukseen ollessaan työmatkalla New Yorkiin.
## Lähteet
FK Metta

**FK Metta**, 2007-2018 **FS METTA/Latvijas Universitāte** on jalkapalloseura Riian kaupungista. Seura pelaa Latvian korkeimmalla sarjatasolla Virslīgassa. Seura on perustettu Latvian yliopiston ja jalkapallokoulu METTA:n yhteistyönä. Vuonna 2011 METTA voitti 1. līgan eli Latvian toiseksi korkeimman sarjatason mestaruuden, minkä jälkeen on pelannut pääsarjassa.

## Lähteet
Brusiini

**Brusiini** (C23H26N2O4) on rakenteeltaan strykniiniä läheisesti muistuttava myrkyllinen alkaloideihin kuuluva orgaaninen yhdiste. Yhdistettä voidaan käyttää reagenssina ja katalyyttinä orgaanisen kemian synteeseissä. Yhdisteestä käytetään myös nimiä *10,11-dimetoksistrykniini* ja *2,3-dimetyylistrykniini*.  

## Ominaisuudet
Huoneenlämpötilassa brusiini on valkoista kiteistä ja kitkeränmakuista ainetta. Yhdiste on veteen niukkaliukoista ja liukenee paremmin muun muassa etanoliin ja kloroformiin. Yhdiste on optisesti aktiivinen ja sen ominaiskiertokyky etanoliliuoksessa on -85° ja kloroformiliuoksessa -127°. Brusiini on heikko emäs ja kylläisen vesiliuoksen pH on 9,5. Kidevedettömän brusiinin lisäksi tunnetaan myös kidevedellinen tetrahydraatti.

Brusiini on hyvin myrkyllistä ja myrkytyksen oireet ovat samankaltaiset strykniinin aiheuttaman myrkytyksen kanssa. Myrkytysoireita ovat muun muassa huonovointisuus, oksentelu, pääkipu, kiihtyneisyys ja levottomuus sekä lihaskouristukset. Rotilla yhdisteen LD<sub>50</sub>-arvo suun kautta on 1 mg/kg.

## Esiintyminen ja käyttö
Brusiinia esiintyy strykniinipähkinöiden suvun lajien siemenissä esimerkiksi strykniinipuussa (*Strychnos nux-vomica*) ja malesianstrykniinipähkinässä (*S. ignatii*). Yhdisteen eristivät ensimmäisinä ranskalaiset Pierre-Joseph Pelletier ja Joseph Bienaimé Caventou vuonna 1818.

Brusiinia käytetään orgaanisessa kemiassa erityisesti asymmetrisissä synteeseissä. Yhdiste muodostaa diastereomeerisia suoloja kiraalisten karboksyylihappojen ja sulfonihappojen kanssa ja tämän vuoksi sitä käytetään erottamaan näiden yhdisteiden enantiomeereja resoluutiolla. Yhdistettä voidaan käyttää myös kiraalisten alkoholien, syanohydriinien ja sulfoksidien resoluutioon. Sitä voidaan käyttää myös eräissä reaktioissa kiraalisena katalyyttinä.

## Lähteet

## Aiheesta muualla
*Kyoto Encyclopedia of Genes and Genomes (KEGG): Brucine 
*ChemBlink: Brucine 
*https://phytochem.nal.usda.gov/phytochem/chemicals/show/50664 Dr. Duke's Phytochemical and Ethnobotanical Databases: Brucine]
HMS Leviathan (1790)

**HMS Leviathan** oli Britannian Kuninkaallisen laivaston vuonna 1790 vesillelaskettu  Carnatic-luokan 74-tykkinen kolmannen luokan linjalaiva.

## Valmistus

Alus tilattiin 9. joulukuuta 1779 Chathamin telakalta, jossa sen rakennustöistä vastasi heinäkuuhun 1790 saakka Nicholas Phillips ja sen jälkeen John Nelson. Köli laskettiin toukokuussa 1782 ja alus laskettiin vesille 9. lokakuuta 1790. Alus valmistui 27. elokuuta 1791 vain osittain varustettuna. Aluksen valmistuskustannukset olivat 40&nbsp;810 puntaa 19 shillinkiä ja kahdeksan pennyä, minkä lisäksi varustaminen Chathamissa maksoi 2&nbsp;064 puntaa 16 shillinkiä ja viisi pennyä.

## Palvelus
Trafalgarin taistelussa aluksen päällikkönä oli Henry William Bayntun ja se kuului Nelsonin johtamaan tuulenpuoleiseen jonoon. Taistelussa alus valtasi Espanjan laivaston *[[San Agustín (1769)|San Agustínin]]*.

Napoleonin sotien päätyttyä alus muutettiin vuonna 1816 vankilaivaksi ja se myytiin romutettavaksi vuonna 1848.

## Lähteet
*
*
*

### Viitteet
Kiwi Regional Airlines

**Kiwi Regional Airlines**  oli uusiseelantilainen lentoyhtiö. Sen perusti Ewan Wilson vuonna 2014, ja se aloitti toimintansa 27. lokakuuta 2015. Sillä oli laivastossaan yksi Saab 340A -potkurikone.

Yhtiö lopetti toimintansa 30. heinäkuuta 2016, vain yhdeksän kuukautta toiminnan aloittamisen jälkeen. Sen ainoa Saab 340 ja suuri osa henkilöstöstä siirtyi Air Chathamsin palvelukseen.

## Kohteet
* ****
** Dunedin (Dunedinin kansainvälinen lentoasema)
** Hamilton (Hamiltonin kansainvälinen lentoasema)
** Nelson (Nelsonin lentoasema)
** Tauranga (Taurangan lentoasema)

Lähde: 

## Lähteet
Ogre tramplīnlēkšanas

**Ogre tramplīnlēkšanas** on kolmen erikokoisen hyppyrimäen muodostama mäkihypyn suorituspaikka Ogressa Latviassa.

## Historia
12. tammikuuta 2008 avattiin Ogreen K10 -mäki. Se oli Latvian ainoa käytössä oleva hyppyrimäki, koska Siguldassa oleva Latvian ensimmäinen hyppyrimäki Valmiera oli mennyt ajan saatossa hyppykelvottomaksi. Myöhemmin samana vuonna rakennettiin myös K15- ja K5 -mäet.

## Lähteet
*Ogre skisprungschanzen.com
Tyrväänkylä

**Tyrväänkylä** on kylä Sastamalan kaupungissa Pirkanmaalla. Kylä sijaitsee Liekoveden ja Kokemäenjoen etelärannalla. Nykyisin Tyrväänkylän alueen halkaisee valtatie 12. Tien pohjoispuolella on alkuperäinen kylätontti, mutta tien eteläpuolelle on kehittynyt uudempi asutus. Kylässä on Tyrvään voimalaitos. Siellä sijaitsee myös Tyrväänkylän koulu.

Tyrväänkylä on oletettavasti perustettu 1200-luvun alkupuolella. Asiakirjalähteissä kylä on mainittu 1300-luvulta alkaen, jolloin kylän nimi oli ruotsiksi Törfues. Vanhin säilynyt kartta Tyrväänkylästä on vuodelta 1644. 

## Lähteet
Zarasų žiemos tramplinas

**Zarasų žiemos tramplinas** oli hyppyrimäki Zarasaissa Liettuassa. Se avattiin vuonna 1937 ja sen K-piste sijaitsi 40 metrissä.

## Lähteet
*Zarasai skisprungschanzen.com 
*Šuolininkų nuo tramplino bus daug! sportas.info
Inkere (Pertteli)

**Inkere** on Salon Perttelissä sijaitseva kylä ja taajama, jossa on noin tuhat asukasta. Se oli vuoden 2008 loppuun Perttelin kunnan hallinnollinen keskus. Siellä on yhdysteiden 2401 ja 2402 risteys. Inkereellä on Sale, koulu, kirjasto ja terveysasema. Inkereellä sijaitsee myös Inkereen kartano, jonka historia ulottuu keskiajalle.

## Lähteet
Slaavilainen liitto

**Slaavilainen liitto** (; lyh. СС, *SS*) on Venäjällä toimiva kansallissosialistinen puolue. Vuonna 1999 perustettua puoluetta johtaa Dmitri Nikolajevitš Djomuškin. Puolueen kotisivulla on holokaustin kiistävää ja Adolf Hitleriin liittyvää aineistoa.

Puolueella on joidenkin tietojen mukaan 70&nbsp;000 kannattajaa, jolloin se olisi maan suurin äärikansallismielinen ryhmittymä. Moskovan kaupunki kielsi puolueen vuonna 2010.
Brock McGinn

**Brock McGinn** (s. 2. helmikuuta 1994 Fergus, Ontario, Kanada) on kanadalainen jääkiekkoilija, joka pelaa NHL-seura Anaheim Ducksissa. Carolina Hurricanes varasi hänet numerolla 47 .

## Ura
McGinn pelasi neljä kautta Ontario Hockey Leaguessa Guelph Stormin joukkueessa vuosina 2010–2014. 3. huhtikuuta 2013 hän teki kolmivuotisen tulokassopimuksen Carolina Hurricanesin kanssa vain vähän sen jälkeen, kun oli tehnyt ammattilaisdebyyttinsä Hurricanesin AHL-farmiseura Charlotte Checkersissä. Hän palasi Stormiin vielä kaudeksi 2013–2014, jolloin teki junioriuransa ennätyksen 43 maalilla sekä yhteensä 85 tehopisteellä.

Ensimmäisellä kokonaisella ammattilaiskaudellaan 2014–2015 McGinn teki 15 maalia ja 27 tehopistettä 3 ottelussa Checkersissä. Kaudella 2015–2016 McGinn aloitti tekemällä kahdessa ensimmäisessä ottelussa kaksi maalia, jonka jälkeen hänet kutsuttiin ensimmäisen kerran NHL:ään, jossa hän teki debyyttinsä 16. lokakuuta 2015 Detroit Red Wingsiä vastaan. McGinn teki ensimmäisen NHL-maalinsa ensimmäisessä pelaamassaan vaihdossa vain 55 sekunnin jälkeen. Kyseessä oli nopein uran avausmaali vuoden 1989 jälkeen, jolloin Alexander Mogilny iski 20 sekunnin jälkeen ensimmäisen osumansa. McGinn sai myös syöttöpisteen, kun Hurricanes voitti Red Wingsin lukemin 5–3.

Heinäkuussa 2021 McGinn solmi nelivuotisen ja arvoltaan 11 miljoonan dollarin sopimuksen Penguinsin kanssa.

Maaliskuussa 2023 Penguins kauppasi McGinnin ja kolmannen kierroksen varausvuoron Anaheim Ducksiin vaihdossa Dmitri Kulikoviin.

## Perhe
McGinnillä on kaksi vanhempaa veljeä, Jamie (s. 1988) ja Tye (s. 1990), jotka ovat myös ammattilaisjääkiekkoilijoita. Jamie varattiin San Jose Sharksiin 36. pelaajana , nykyisin hän pelaa Buffalo Sabresissa. Tye varattiin numerolla 119 Philadelphia Flyersiin  ja hän pelaa nykyisin Tampa Bay Lightningin organisaatiossa.

## Tilastot

## Lähteet
* 
* 
* 

### Viitteet
Pystyyn ponnahtanut

**Pystyyn ponnahtanut** on suomalaisen poplaulaja Kikan musiikkikappale vuodelta 1998. Se on julkaistu ainoastaan CD-singlenä. Kappaleen sävelsi ja sovitti Inari Katramo, sanoituksen tekivät Sipi Castrén ja Kristiina Sydänmaa.

Nopeatempoinen "Pystyyn ponnahtanut" edustaa Kikalle tunnusomaista pikkutuhmaa, monitulkintaista pop-lyriikkaa.

"Pystyyn ponnahtanut" on rakenteeltaan tyypillinen pop-kappale: intro → A-osa → kertosäe → A-osa → kertosäe → C-osa → kertosäe loppuhäivytykseen. C-osa on muuta kappaletta huomattavasti hidastempoisempi ja sen lyriikka viittaa jo syntyneeseen tai orastavaan, romanttiseen ihmissuhteeseen.

"Pystyyn ponnahtaneen" äänitti ja miksasi Jari Laasanen MTV Musiikkistudioilla. Kansitaiteen suunnitteli Sun Ra ja kuvat otti Henrik Schütt. 

## Lähteet
Pikku Haukijärvi (Ikaalinen)

**Pikku Haukijärvi**  on Pirkanmaalla Ikaalisissa Karpanperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Pikku Haukijärvi on osa Röyhiönjärven-Iso Karppajärven valuma-aluetta.

## Maantietoa
Järvi on 200 metriä pitkä ja 40 metriä leveä. Se sijaitsee suoalueella metsämaastossa. Siihen laskee kuusi suo-ojaa, jotka ovat ympäröivän suon ojituksista. Laskuoja lähtee järven luoteiskulmasta ja se laskee 700 metrin jälkeen Iso Karppajärven Myllylahden pohjoispäähän. Pikku Haukijärven rannat ovat rakentamattomia eikä sinne johda teitä.

## Lähteet
Thomas Kiempe

**Thomas Kiempe** (luult. 3. syyskuuta 1752 Ylitornio &ndash; 2. maaliskuuta 1812 Hinnerjoki) oli tuottelias 1700-luvun lopun suomalainen kirkko-, muotokuva- ja koristemaalari, joka teki ilmeisesti myös tavallisia maalaustöitä.

Kiempen vanhempia ei tiedetä, mutta hänen puolisonsa vuodesta 1783 oli Helena Hortelia (s. 1755). Hän tuli ilmeisesti vuonna 1767 Länsipohjan rykmenttiin sukunimellä Lönnbom ja yleni Kiempe-nimisenä rumpaliksi. Kiempe sai mahdollisesti maalarin koulutuksen sotilaspalveluksessa 1767–1776 ollessaan, mutta ehkä myös maalari Abraham Segerström toimi hänen opettajanaan. Ensimmäiset kirkkomaalauksensa hän teki Grundsundassa Ångermanlandissa 1781 ja Nordmalingissa 1782–1783, jolloin hän maalasi myös omakuvansa. Pohjanmaalla Kiempe työskenteli vuodesta 1785, maalaten kirkkoihin yksittäisiä uskonnollisaiheisia tauluja, Uuteenkaarlepyyhyn 1784, Merijärvelle 1787–1788, Lapualle 1791, Soiniin 1794, Ylihärmään 1799, Halsualle ilmeisesti 1800 ja Rautioon 1804. 

Suuremmat alttarilaitteet Kiempe teki Vöyriin 1786–1788, Luotoon 1787, Alavieskaan noin 1795 ja Kälviälle 1802. Koko kirkon sisutuksen ja maalaamisen Kiempe toteutti Ylivieskassa noin 1787, Virroilla 1769 ja Kälviällä 1802. Hän käytti mitä ilmeisimmin useiden teostensa malleina vanhoja painettuja kuvia ja lehtiä. Kiempe vietti kiertelevää elämää Pohjanmaalla, kunnes muutti 1807 Euran Kauttuan ruukinpuistoon. Hinnerjoen kirkon maalaus jäi Kiempeltä kesken, kun hän kuoli keuhkotautiin keväällä 1812. Leski hankki työlle jatkajan, jonka nimeä ei tiedetä. Maalarin ammatissa isäänsä avustanut poika Gustav Eric oli kuollut hieman aiemmin Suomen sodan aikana sotavankeudessa. 

## Lähteet
Heinälampi (Ikaalinen, Saukonperä)

**Heinälampi**  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Heinälampi on osa Röyhiönjärven-Iso Karppajärven valuma-aluetta.

## Maantietoa
Lampi on 100 metriä pitkä ja 70 metriä leveä. Se on läpivirtauslampi Myllyjoen ja Heinälammenojan välissä. Heinälammenoja laskee Saukkolampeen. Siihen laskee lisäksi vielä pelto-oja. Lammen lähiympäristö on suota ja joutomaata, mutta kaikkialla muualla sitä ympäröivät peltomaat. Rannat ovat rakentamattomia eikä rantaan johda tietä.

## Historiaa
Vuoden 1959 peruskartassa lampi vaikuttaa suuremmalta kuin nykyään.

## Lähteet
Kikka Remix

**Kikka Remix** on suomalaisen viihdetaiteilija Kikan kokoelmalevy vuodelta 1995. Se sisältää kaksitoista uudelleen sovitettua kappaletta vuosilta 1989–1994 ja yhden uuden kappaleen. Sovitukset teki nimimerkki Click A. Button lukuun ottamatta uutuuskappaletta "Kaikki lähtee aikanaan", jonka sovitti Hausmyllyn Drome.

## Kappaleet
# 
# 
# 
# 
# 
# 
# 
# 
# 
# 
# 
# 
# 

"Apinamiehen" levytti alun perin Ami Aspelund. Kikan tulkitsemana se julkaistiin alkuaan levyllä *[[Kiihkeät tuulet]]* (1990). Kappale on suomenkielinen versio Tony Colen, Graeme Hallin ja Steve Wolfen sävellyksestä "Big Fat Oranguman".

## Lähteet

## Aiheesta muualla
*Suomalaisen musiikin historia
Rakkauden talo

**Rakkauden talo** on suomalaisen poplaulaja Kikan musiikkikappale vuodelta 1997. Se on julkaistu ainoastaan CD-singlenä. Kappaleen sävelsi ja sovitti Veikko Samuli, sanoituksen teki Jori Nummelin.

Hidastempoinen ja melankolinen "Rakkauden talo" poikkeaa Kikalle tunnusomaisista eroottisesti vihjailevista ja nopearytmisistä kappaleista. Laulu kertoo päättyneestä rakkaudesta, jonka tilalle on tullut ikävä ja kaipaus. Sanoituksessa mainitaan mahdollisuus rakkauden jatkumiselle joskus tulevaisuudessa: " --- kaipaus tarttuu kiinni vaatteen liepeeseen, toivon niin että huomaat raolleen mun sulle portin jättäneen rakkauden taloon yhteiseen --- ".

"Rakkauden talon" kansivihkossa on mainittu teoksen olevan "lohkaisu tulevalta CD-albumilta". Kikan seuraava studioalbumi oli *[[Herkut lisukkeineen]]* (2000), sen julkaisi levy-yhtiö Motley eikä siihen sisällytetty "Rakkauden taloa" kuten ei myöskään 1998 julkaistua singleä "Pystyyn ponnahtanut". Kumpaistakaan singleä ei ole julkaistu myöskään Kikan kokoelmalevyillä.

"Rakkauden talon" kannen suunnitteli T. Jämsä.

## Lähteet
Uraanidioksidi

**Uraanidioksidi** tai **uraani(IV)oksidi** (UO2) on uraanin ja hapen epäorgaaninen yhdiste. Se tunnetaan myös nimellä *urania*. Se on mustaa, kiteistä jauhetta jota saadaan uraniniitti mineraalista. Se on radioaktiivista. Uraanidioksidia käytetään ydinreaktorien polttoainesauvoissa. Uraanidioksidin ja plutoniumin oksidien seosta kutsutaan MOX-polttoaineeksi. Ennen 1960-lukua, uraanidioksidia käytettiin keltaisena tai mustana väriaineena keramiikan ja lasin värjäämiseen (ns. uraanilasi).

## Kemiallisia ominaisuuksia

Uraanidioksidia tuotetaan uraanitrioksidista vedyn avulla:

:UO3 + H2 → UO2 + H2O lämpötilassa 700&nbsp;°C (973&nbsp;K)

Tämä kemiallinen reaktio on tärkeä ydinpolttoaineen valmistuksessa. UO2 hapettuu hapen vaikutuksesta triuraanioktaoksidiksi:

:3 UO2 + O2 → U3O8 lämpötilassa 700&nbsp;°C (970&nbsp;K)

## Käyttö

Uraanidioksidin ylivoimaisesti tärkein käyttö on ydinvoimaloiden polttoaineessa. Käyttö lasin värjäykseen on suurelta osin jäänyt historiaan.

Köyhdytettyä UO2 (DUO2) voidaan käyttää säteilynsuojausmateriaalina. DUCRETE on sementin muoto, jossa soran tilalla on köyhdytettyä uraanidioksidia. Tämän materiaalin käyttöä tutkitaan ydinjätteen varastointisäiliöiden rakennusaineeksi.

Uraanidioksidin kielletty energiavyö (engl. bandgap) on samaa suuruusluokkaa kuin piillä ja galliumarsenidillä, joten siitä voitaisiin valmistaa tehokkaita aurinkopaneeleja, jotka käyttävät Schottky diodin rakennetta. Uraanin oksideihin pohjautuva Schottky diodi ja PNP-transistori on jo rakennettu laboratoriossa.


 UO2 Powder.jpg|Uraanidioksidijauhetta
 Nuclear fuel pellets.jpeg|Uraanidioksidipellettejä


## Katso myös
* Köyhdytetty uraani

## Lähteet
Pertti Ripatti

**Pertti Justus Ripatti** (31. toukokuuta 1930 Viipuri – 2. tammikuuta 2016 Westchester, New York, Yhdysvallat) oli suomalainen diplomaatti, ulkoasiainneuvos ja varatuomari. Ripatti valmistui lainopin kandidaatiksi Helsingin yliopistosta vuonna 1954 ja sai varatuomarin arvon 1958. Hän oli suurlähettiläs Kuwaitissa 1981–1985, ja hänet akkreditoitiin 1982 Abu Dhabiin Yhdistyneisiin arabiemiirikuntiin. Hän oli suurlähettiläänä Caracasissa Venezuelassa 1985–1989 ja Kuala Lumpurissa Malesiassa 1989–1992 sekä viimeisenä tehtävänä pääkonsulina New Yorkissa 1992–1995.

Ennen diplomaatinuraansa Ripatti työskenteli 1950-luvulla asianajotoimistojen sekä Suomen Lastauttajain työnantajaliiton palveluksessa, 1962–1977 Suomen Työnantajain Keskusliiton ja valtiovarainministeriön palveluksessa.

Ripatin isä oli laamanni Justus Ripatti, joka toimi muun muassa valtakunnansovittelijana.

## Lähteet
Uraanioksidi

**Uraanioksidit** ovat uraanin ja hapen yhdisteitä. Niitä on useita erilaisia ja niistä koostuvat myös uraanimalmit. Uraanin oksideja käytetään ydinpolttoaineena.

Uraanioksideja ovat:
*uraanidioksidi (UO2), uraani(IV)oksidi, mineraali uraniniitti
*diuraanipentaoksidi (U2O5), uraani(V)oksidi 
*uraanitrioksidi (UO3), uraani(VI)oksidi, myös *uranyylioksidi*
*triuraanioktaoksidi (U3O8), joka on uraanirikasteen (*yellow cake*) pääosa
*uranyyliperoksidi (UO4), ainoa peroksidi jota on tavattu mineraalissa.

## Lähteet
Edgar Rosenberg

**Edgar Rosenberg** (21. syyskuuta 1925 Bremerhaven, Saksa – 4. elokuuta 1987) oli saksalais-brittiläinen elokuva- ja TV-tuottaja. Hän oli naimisissa Joan Riversin kanssa.

Rosenberg teki itsemurhan Four Seasons -hotellissa Philadelphiassa vuonna 1987 ottamalla yliannostuksen lääkkeitä. Hän kärsi masennuksesta.

## Lähteet